RAZVOJNA AGENCIJA TINTL

ANTUNA GUSTAVA MATOŠA 2

32249 TOVARNIK

Predsjednik Upravnog vijeća

KLASA: 007-01/24-01/01

URBROJ: 2196-28-1-02-24-02

Tovarnik, 29. ožujka 2024. godine

**ZAPISNIK**

**SA 23. SJEDNICE UPRAVNOG VIJEĆA RA TINTL**

U Tovarniku, 26.03.2024. godine

S početkom u 9:00 sati

Nazočni: Dubravka Vrselja, Ivan Džunja i Darko Ruskaj

Ostali nazočni na sjednici:

1. Albert Varga, ravnatelj Razvojne agencije TINTL.

Na sjednici nisu bile nazočne članice Upravnog vijeća Ivana Tomaš i Ivana Arambašić.

Utvrđuje se da postoji potreban kvorum prisutnih članova Upravnog vijeća za pravovaljano donošenje odluka.

Nakon pozdrava i kratke uvodne riječi, jednoglasno je usvojen predloženi Dnevni red s točkama:

1. Izbor Predsjednika Upravnog vijeća Razvojne agencije TINTL,
2. Usvajanje Zapisnika s 22. sjednice Upravnog vijeća Razvojne agencije TINTL,
3. Usvajanje Godišnjeg izvještaja o izvršenju financijskog plana za 2023. godinu,
4. Godišnje izvješće o radu Razvojne agencije TINTL za 2023. godinu,
5. Godišnje financijsko izvješće Razvojne agencije TINTL za 2023. godinu,
6. Rasprava na temu izmjena Statuta RA TINTL,
7. Razno.

**Točka 1: Izbor Predsjednika Upravnog vijeća Razvojne agencije TINTL**

Sjednicu je otvorio Ravnatelj Razvojne agencije TINTL Albert Varga te predlože prvu točku dnevnog reda: Izbor Predsjednika Upravnog vijeća Razvojne agencije TINTL. Ravnatelj je obavijestio sve prisutne da dosadašnji predsjednik, Darko Ruskaj, više ne radi na području općina osnivača te je potrebno izabrati novog predsjednika. Nakon rasprave, ravnatelj je predložio Zorana Palijana za novog predsjednika Upravnog vijeća. Svi prisutni članovi vijeća jednoglasno su prihvatili prijedlog te je Zoran Palijan izabran za novog predsjednika Upravnog vijeća Razvojne agencije TINTL.

**Točka 2: Usvajanje Zapisnika s 22. sjednice Upravnog vijeća Razvojne agencije TINTL**

Na raspravu je predložen Zapisnik s 22. sjednice Upravnog vijeća Razvojne agencije TINTL. Rasprave nije bilo te je Zapisnik s 22. sjednice Upravnog vijeća Razvojne agencije TINTL jednoglasno usvojen.

**Točka 3: Usvajanje Godišnjeg izvještaja o izvršenju financijskog plana za 2023. godinu**

Predsjednik Upravnog vijeća otvara treću točku dnevnog reda u kojoj predlaže usvajanje Godišnjeg izvještaja o izvršenju financijskog plana za 2023. godinu. Predsjednik Upravnog vijeća daje riječ ravnatelju Razvojne agencije TINTL, Albertu Vargi. Ravnatelj u okviru predmetne točke predaje Godišnji izvještaj o izvršenju financijskog plana za 2023. godinu, te ga je dodatno obrazložio. Predsjednik Upravnog vijeća daje predmetnu točku dnevnog reda na raspravu. Rasprave nije bilo. Upravno vijeće jednoglasno je usvojilo Godišnji izvještaj o izvršenju financijskog plana za 2023. godinu.

**Točka 4: Godišnje izvješće o radu Razvojne agencije TINTL za 2023. godinu**

Predsjednik Upravnog vijeća otvara četvrtu točku dnevnog reda u kojoj predaje uvid Godišnji izvještaj o radu Razvojne agencije TINTL za 2023. godinu. Predsjednik Upravnog vijeća daje riječ ravnatelju Razvojne agencije TINTL, Albertu Vargi. Ravnatelj je u okviru predmetne točke dodatno obrazložio Godišnji izvještaj o radu Razvojne agencije TINTL za 2023. godinu. Predsjednik Upravnog vijeća daje predmetnu točku dnevnog reda na raspravu. Rasprave nije bilo. Upravno vijeće jednoglasno je usvojilo Godišnji izvještaj o radu Razvojne agencije TINTL za 2023. godinu

**Točka 5: Godišnje financijsko izvješće Razvojne agencije TINTL za 2023. godinu**

Predsjednik Upravnog vijeća otvara petu točku dnevnog reda, te daje riječ ravnatelju Razvojne agencije TINTL, Albertu Vargi. Ravnatelj je u okviru predmetne točke dodatno izložio i pojasnio Godišnje financijsko izvješće Razvojne agencije TINTL za 2023. godinu, Predsjednik Upravnog vijeća daje predmetnu točku dnevnog reda na raspravu. Rasprave nije bilo. Upravno vijeće jednoglasno je usvojilo Godišnje financijsko izvješće Razvojne agencije TINTL za 2023. godinu.

**Točka 6. Rasprava na temu izmjena Statuta RA TINTL**

Predsjednik Upravnog vijeća započinje raspravu na temu izmjena Statuta RA TINTL. Ponavlja se započeta rasprava potrebnim izmjenama unutar Statuta Razvojne agencije TINTL. Ravnatelj Razvojne agencije TINTL, Albert Varga, komentira što će sve biti potrebno napraviti kako bi se Statut izmijenio, te predlaže da se izmjene Statuta pokrenu u IV. kvartalu 2024 godine.

**Točka 7: Razno**

Predsjednik Upravnog vijeća otvara sedmu točku dnevnog reda u kojem članove upravnog vijeća upoznaje s dokumentacijom koja je predana na izglasavanje.

1. Dao je na raspravu *PRAVILNIK o dodatku za uspješnost na radu radnika.* Na ovu temu rasprave nije bilo. Pravilnik o dodatku za uspješnost na radu radnika usvojen je jednoglasno.

Sastanak Upravnog vijeća je završio u 10:30 sati.

|  |  |
| --- | --- |
| Zapisnik je sastavio: \_\_\_\_\_\_\_\_\_\_\_\_\_\_\_\_\_\_\_\_\_\_Albert Varga, Ravnatelj Razvojne Agencije TINTL | Zapisnik ovjerava:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Zvonimir Palijan,Predsjednik Upravnog vijeća Razvojne Agencije TINTL |